
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1183 

19 Ιουνίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Παύση της ισχύος του Κωδικού Αναγνώρισης (ΑΑΙΘ) 
ΘΒ12 της εταιρείας «Δορυφορικές και Ναυτιλια¬ 
κές Τηλεπικοινωνίες Α.Ε. ΟΤΕ3ΑΤ ΜΑΒΙΤΕί». 1 

Μεταβίβαση δικαιώματος υπογραφής «Με εντολή 
Υπουργού» και «Με εντολή Αναπληρωτή Υπουρ¬ 
γού» στο Γ ενικό Γ ραμματέα του Υπουργείου Πο¬ 
λιτισμού, Παιδείας και Θρησκευμάτων και στους 
Προϊσταμένους Γ ενικών Διευθύνσεων, Διευθύνσε¬ 
ων και Τμημάτων Υπουργείου Πολιτισμού, Παιδεί¬ 
ας και Θρησκευμάτων (Υ.ΠΟ.ΠΑΙ.Θ.). 2 

Τροποποίηση της αριθμ. Φ253/28934/Β6/2006 (ΦΕΚ 
391Β730.3.2006) υπουργικής απόφασης «Πρόσβα¬ 
ση των κατόχων απολυτηρίου Ενιαίου Λυκείου ή 
άλλου τύπου Λυκείου στην τριτοβάθμια εκπαί¬ 


δευση». 3 

Εξαίρεση Ειδικού Συνεργάτη από την αναστολή 
άσκησης του επαγγέλματος του Ψυχολόγου. 4 

ΑΠΟΦΑΣΕΙ Σ 

Αριθμ. 22106/409 (1) 


Παύση της ισχύος του Κωδικού Αναγνώρισης (ΑΑΙΘ) 
ΘΒ12 της εταιρείας «Δορυφορικές και Ναυτιλιακές 
Τηλεπικοινωνίες Α.Ε. ΟΤΕ3ΑΤ ΜΑΒΙΤΕΕ». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ, ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. του άρθρου 4 του ν. 4070/2012 «Ρυθμίσεις Ηλεκτρο¬ 
νικών Επικοινωνιών, Μεταφορών, Δημοσίων Έργων και 
άλλες διατάξεις» (Α' 82), όπως ισχύει. 


β. της παρ. 2 του άρθρου 5, σε συνδυασμό με τις 
διατάξεις του εδαφίου β' της παρ. 2 του άρθρου 8 του 
Π.δ. 137/2014 «Αναγνώριση εκκαθαριστριών εταιριών που 
αναλαμβάνουν τη λογιστική τακτοποίηση λογαριασμών 
της κινητής ναυτικής και της κινητής ναυτικής δορυ¬ 
φορικής υπηρεσίας των ελληνικών εμπορικών πλοίων» 
(Α' 227). 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (Α' 98), όπως ισχύει. 

δ. του Π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων» (Α' 176), όπως ισχύει. 

ε. του άρθρου 2 του Π.δ. 24/2015 «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» (Α' 20). 

2. Την υπ’ αριθμ. Υ144/30.3.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας, Υποδομών, Ναυτιλίας και Τουρι¬ 
σμού, Χρήστο Σπίρτζη» (Β' 483). 

3. Την υπ’ αριθμ. 13693/21.9.1981 απόφαση του Υπουρ¬ 
γού Συγκοινωνιών, με την οποία ορίσθηκε ο Ο.Τ.Ε. ως 
Εκκαθαρίστρια αρχή, για την εκμετάλλευση και λογιστι¬ 
κή τακτοποίηση των λογαριασμών της κινητής ναυτι¬ 
κής υπηρεσίας, με χαρακτηριστικό κωδικό αναγνώρισης 
ΘΒ01. 

4. Την υπ’ αριθμ. 51295/102/28.1.1998 (Β' 108) απόφαση 
του Υπουργού Μεταφορών και Επικοινωνιών, με την 
οποία ορίσθηκε η εταιρεία «Ναυτιλιακές Τηλεπικοι¬ 
νωνιακές Υπηρεσίες Πειραιά ΑΕ ΜΑΒΙΤΕΕ», θυγατρική 
εταιρεία του Ο.Τ.Ε., ως εκκαθαρίστρια αρχή, για την 
εκμετάλλευση, εκκαθάριση και λογιστική τακτοποίηση 
λογαριασμών της κινητής ναυτικής υπηρεσίας, με χα¬ 
ρακτηριστικό κωδικό αριθμό αναγνώρισης (ΘΙΑΘ) ΘΒ12. 

5. Την υπ’ αριθμ. 65401/3525/16.11.2001 (Β' 1604) από¬ 
φαση του Υπουργού Μεταφορών και Επικοινωνιών, με 

την οποία έγινε ανάκληση της 13693/21.9.1981 ανωτέρω 
υπουργικής απόφασης και ορίσθηκε η εταιρεία «ΑΝΩ¬ 
ΝΥΜΗ ΕΤΑΙΡΕΙΑ ΔΟΡΥΦΟΡΙΚΩΝ ΚΑΙ ΠΡΟΣΩΠΙΚΩΝ ΕΠΙ¬ 
ΚΟΙΝΩΝΙΩΝ», με διακριτικό τίτλο «ΟΤΕ8ΑΤ», ως εκκα- 
θαρίστρια αρχή, για την εκμετάλλευση, εκκαθάριση και 
λογιστική τακτοποίηση λογαριασμών της κινητής ναυτι¬ 
κής υπηρεσίας, στη θέση του Ο.Τ.Ε., με χαρακτηριστικό 
κωδικό αριθμό αναγνώρισης (ΟΙΑΟ) ΘΒ01. 

6. Το από 2.4.2015 ο-πιαίΙ της εταιρείας «Δορυφορικές 
και Ναυτιλιακές Τηλεπικοινωνίες Α.Ε. ΟΤΕδΑΤ ΜΑΒΙΤΕί», 
με το οποίο ενημερώνει την Υπηρεσία μας ότι επιθυμεί 
να διατηρήσει τον Κωδικό Αναγνώρισης (ΑΑΙΟ) ΘΒ01. 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Παύουμε την ισχύ του Κωδικού Αναγνώρισης (ΑΑΙΟ) 
ΘΒ12 της εταιρείας «Δορυφορικές και Ναυτιλιακές Τη¬ 
λεπικοινωνίες Α.Ε. ΟΤΕδΑΤ ΜΑΒΙΤΕΕ». 

Ο Κωδικός Αναγνώρισης (ΑΑΙΟ) ΘΒ01 της εν λόγω 
εταιρείας, διατηρείται. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Παπάγος, 30 Μα'ίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 
-♦- 

Αριθμ. 92382/Α1 (2) 

Μεταβίβαση δικαιώματος υπογραφής «Με εντολή 
Υπουργού» και «Με εντολή Αναπληρωτή Υπουργού» 
στο Γενικό Γραμματέα του Υπουργείου Πολιτισμού, 
Παιδείας και Θρησκευμάτων και στους Προϊσταμέ¬ 
νους Γ ενικών Διευθύνσεων, Διευθύνσεων και Τ μημά- 
των Υπουργείου Πολιτισμού, Παιδείας και Θρησκευ¬ 
μάτων (Υ.ΠΟ.ΠΑΙ.Θ.). 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 50, 54 και 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.δ. 63/2005 (Α' 98). 

β) Του άρθρου 22 του ν. 4320/2015 «Ρυθμίσεις για τη 
λήψη μέτρων για την αντιμετώπιση της ανθρωπιστικής 
κρίσης, την οργάνωση της Κυβέρνησης και των Κυβερ¬ 
νητικών οργάνων και άλλες διατάξεις» (Α' 29). 

γ) Του Π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείρισης των αντίστοιχων πόρων» 
(Α' 3). 

δ) Του άρθρου 3 του Π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με την παρ. 1 του άρθρου 1 
του Π.δ. 88/2012 (Α' 143), το άρθρο 2 του Π.δ. 98/2012 
(Α 160), το άρθρο 2 του Π.δ. 118/2013 «Τροποποίηση του 
Π.δ. 85/2012 (Α' 141) Ίδρυση .... Υπουργείου Πολιτισμού 


.και σε Υπουργείο Παιδείας και Θρησκευμάτων αντι- 

στοίχως» (Α' 152) και το άρθρο 4 του Π.δ. 24/2015 (Α' 20). 

ε) Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21) και του Π.δ. 27/2015 «Διορισμός 
Αναπληρωτών Υπουργών» (Α' 31). 

στ) Του Π.δ. 114/2014 «Οργανισμός Υπουργείου Παιδεί¬ 
ας και Θρησκευμάτων» (Α' 181). 

ζ) Της αριθμ. Υ100/20.2.2015 απόφασης Πρωθυπουργού, 
«ανάθεση αρμοδιοτήτων στον Αναπληρωτή Υπουργό 
Πολιτισμού, Παιδείας και Θρησκευμάτων Αναστάσιο 
Κουράκη» (Β' 299), όπως τροποποιήθηκε με την Υ168/ 
23.4.2015 (Β' 720) όμοια απόφαση. 

η) Της αριθμ. 33316/Γ1/27.2.2015 απόφασης Πρωθυπουρ¬ 
γού, «διορισμός Γ ενικού Γ ραμματέα του Υπουργείου Πο¬ 
λιτισμού, Παιδείας και Θρησκευμάτων» (Β' 100). 

θ) Της αρ.175372/Υ1/29.10.2014 «μεταβίβαση δικαιώμα¬ 
τος υπογραφής «με εντολή Υπουργού» στο Γ ενικό Γ ραμ¬ 
ματέα, ... του Υπουργείου Παιδείας και Θρησκευμάτων» 
(Β' 2988). 

2. Την αριθμ. 2/68471/0026/12.7.2013 (ΑΔΑ:ΒΛ4ΙΗ-ΩΓΟ) 
εγκύκλιο του Υπουργείου Οικονομικών. 

3. Την αριθμ. 2/14226/0021/25.2.2015 (ΑΔΑ: ΩΜΛ2Η-89Ζ) 
εγκύκλιο του Υπουργείου Οικονομικών. 

4. Την αριθμ. ΔΟΑ/οικ.8638/26.3.2013 (ΑΔΑ:ΒΕ2ΨΧ-ΙΔ7) 
εγκύκλιο του ΥΔΜΗΔ. 

5. Τα υπηρεσιακά σημειώματα ΓΔ1/ΥΣ21/7.4.2015 της 
Γ ενικής Διεύθυνσης ΣΣΠΗΔ, ΥΣ.28/3.4.2014 της Διεύθυν¬ 
σης ΠΟΔΕ και το από 7.4.2015 υπηρεσιακό σημείωμα της 
Γ ενικής Διεύθυνσης Προσωπικού ΠΕ και ΔΕ. 

6. Το αριθμ. 57942/Β3/8.4.2015 έγγραφο της Γενικής 
Διεύθυνσης Οικονομικών Υπηρεσιών. 

7. Την ανάγκη της εύρυθμης και αποδοτικής λειτουργί¬ 
ας των Υπηρεσιών του Υπουργείου Πολιτισμού Παιδείας 
και Θρησκευμάτων και της ταχείας προώθησης των 
υποθέσεών του. 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Στον Γ ενικό Γ ραμματέα του Υπουργείου Πολιτισμού, 
Παιδείας και Θρησκευμάτων μεταβιβάζουμε το δικαίωμα 
να υπογράφει «Με εντολή Υπουργού»: 

Α) Αποφάσεις, πράξεις και έγγραφα που εκδίδονται 
σύμφωνα με τις κείμενες διατάξεις και αφορούν στα 
ακόλουθα θέματα του πρώην Υπουργείου Παιδείας και 
Θρησκευμάτων: 

1. Έκδοση εγκυκλίων και παροχή οδηγιών προς όλες 
τις υπηρεσίες του πρώην ΥΠΑΙΘ, καθώς και τα Ν.Π.Δ.Δ. 
και τα Ν.Π.Ι.Δ. που εποπτεύονται από αυτό, για την εφαρ¬ 
μογή της κείμενης νομοθεσίας, τον προγραμματισμό και 
τον συντονισμό της δραστηριότητας των Υπηρεσιών 
του Υπουργείου με σκοπό την αποτελεσματική υλο¬ 
ποίηση της κυβερνητικής πολιτικής και την εύρυθμη και 
παραγωγική λειτουργία τους. 

2. Ερωτήματα στο γραφείο Νομικού Συμβούλου του 
Κράτους στο Υπουργείο Πολιτισμού, Παιδείας και Θρη¬ 
σκευμάτων. 

3. Αποφάσεις και έγγραφα συναρμοδιότητας υπηρεσι¬ 
ών, που υπάγονται σε διαφορετικές Γενικές Διευθύνσεις, 
Διευθύνσεις και στον Διοικητικό Τομέα Ευρωπαϊκών 
Πόρων. 

4. Αναπομπή υποθέσεων για επανεξέταση από τη Δι¬ 
οίκηση ή τα αρμόδια συλλογικά όργανα. 

5. Αποφάσεις για την τοποθέτηση, μετακίνηση, μετά¬ 
θεση, μετάταξη και απόσπαση των διοικητικών υπαλ¬ 
λήλων του πρώην Υ.ΠΑΙ.Θ. και των εκπαιδευτικών που 
υπηρετούν στην Κ.Υ. του πρώην Υ.ΠΑΙ.Θ.. 

6. Τοποθέτηση και μετακίνηση υπαλλήλων και εκπαι¬ 
δευτικών στις δομές του πρώην Υ.ΠΑΙ.Θ., στις Γ ενικές Δι¬ 
ευθύνσεις, Διευθύνσεις, αυτοτελή Τ μήματα και Γ ραφεία 
των Γενικών Γραμματειών, καθώς και των αυτοτελών 
υπηρεσιακών μονάδων του πρώην ΥΠΑΙΘ. 

7. Χορήγηση κανονικών, φοιτητικών, σπουδαστικών, 
επιμορφωτικών αδειών, αδειών χωρίς αποδοχές και λοι¬ 
πών αδειών, πλην των ειδικών και αναρρωτικών, στους 
Προϊσταμένους Γ ενικών Διευθύνσεων και Προϊσταμέ¬ 
νους αυτοτελών Διευθύνσεων του πρώην Υ.ΠΑΙ.Θ. και 
Προϊσταμένους αυτοτελών υπηρεσιακών μονάδων του 
πρώην Υ.ΠΑΙ.Θ., όπως προβλέπεται από το νόμο. 

8. Εντολή διενέργειας διοικητικών εξετάσεων, επιθε¬ 
ωρήσεων και διαδοχικών ελέγχων. 

9/Εγκριση μετακίνησης εκτός έδρας των Προϊσταμέ¬ 
νων Γ ενικών Διευθύνσεων και αυτοτελών υπηρεσιακών 
μονάδων του πρώην Υ.ΠΑΙ.Θ., όπου απαιτείται. 

10. Σύσταση και συγκρότηση επιτροπών, ομάδων ερ¬ 
γασίας με ή χωρίς αμοιβή. 

11. Αποφάσεις χρηματοδότησης του Ινστιτούτου Βυ¬ 
ζαντινών και Μεταβυζαντινών Σπουδών της Βενετίας. 

12. Έκδοση καταλογιστικών πράξεων, για περικοπές 
αμοιβών που απορρέουν από την εφαρμογή συμβάσεων 
προμήθειας εξοπλισμού και από προτάσεις των επιτρο¬ 
πών παραλαβής ειδών εξοπλισμού και από οποιαδήποτε 
άλλη αιτία μέχρι του ποσού των 700.000,00 Ευρώ. 

13. Πρόσκληση εκδήλωσης ενδιαφέροντος, συγκρό¬ 
τησης επιτροπών αξιολόγησης για την ανάθεση με¬ 
λετών για ποσό δαπάνης από 1.000.000,01 Ευρώ μέχρι 
15.000.000,00 Ευρώ σε βάρος των πιστώσεων του τα¬ 
κτικού προϋπολογισμού ή του Προγράμματος Δημοσίων 
Επενδύσεων (Π.Δ.Ε.). 

14. Αποφάσεις ανάθεσης έργου, μελέτης ή προμήθειας, 
έγκρισης μελετών και αποφάσεις έγκρισης ή αναγνώρι¬ 
σης κάθε φύσεως δαπάνης από τον Τακτικό Προϋπολο¬ 
γισμό ή τον Προϋπολογισμό Δημοσίων Επενδύσεων για 
ποσά από 1.000.000,01 Ευρώ μέχρι 15.000.000,00 Ευρώ. 

15. Αποφάσεις έγκρισης, διάθεσης και αναγνώρισης 
κάθε φύσης επιχορήγησης ή/και χρηματοδότησης σε 
ΝΠΔΔ και λοιπούς φορείς από τον Τακτικό Προϋπολο¬ 
γισμό μέχρι 15.000.000,00 Ευρώ. 

16. Αποφάσεις έγκρισης διενέργειας μειοδοτικών δια¬ 
γωνισμών και κατακύρωσης των αποτελεσμάτων τους 
για κάθε φύσης έργα, περιλαμβανομένων και των κτιρι- 
ακών που πραγματοποιούνται σε βάρος των πιστώσεων 


του Π.Δ.Ε. όταν ο προϋπολογισμός των έργων αυτών 
είναι από 1.000.000,01 Ευρώ μέχρι 15.000.000,00 Ευρώ. 

17. Υπογραφή συμβάσεων ποσού από 1.000.00,01 Ευρώ 
μέχρι 15.000.000,00 Ευρώ. 

18. Αποφάσεις συγκρότησης επιτροπών διενέργειας 
διαγωνισμών προμηθειών, επιτροπών εξέτασης ενστά¬ 
σεων, επιτροπών παραλαβής και εκτέλεσης έργου ή 
εργασιών και μελετών από 1.000.000,01 Ευρώ μέχρι 
15.000.000,00 Ευρώ. 

19. Αποφάσεις έγκρισης συγκριτικών πινάκων των εκτε- 
λουμένων έργων και μελετών ποσού από 1.000.000,01 
Ευρώ μέχρι 15.000.000,00 Ευρώ. 

20. Προτάσεις στον Υπουργό για την κατάρτιση του 
προγράμματος Δημοσίων Επενδύσεων του Υπουργείου 
Πολιτισμού, Παιδείας και Θρησκευμάτων. 

21. Αποφάσεις, πράξεις και έγγραφα που αφορούν στο 
Π.δ. 4/2002 με οικονομικό αντικείμενο από 1.000.000,01 
ευρώ μέχρι 15.000.000,00 Ευρώ. 

22. Αποφάσεις έγκρισης κάθε φύσης δαπάνης, έκδο¬ 
σης και παράτασης ενταλμάτων προπληρωμής όταν το 
ποσό είναι από 1.000.000,01 Ευρώ μέχρι 15.000,000,00 
Ευρώ. 

23. Έγκριση επιχορήγησης δημοσίων Βιβλιοθηκών. 

24. Απόφαση για ορισμό Ειδικού Επιστήμονα από Κα¬ 
θηγητές όλων των Βαθμιδών των Ανώτατων Εκπαιδευ¬ 
τικών Ιδρυμάτων ή από οικεία επαγγελματική οργάνωση 
για την υποβολή στο Συμβούλιο Αναγνωρίσεως Επαγ¬ 
γελματικών Προσόντων έγγραφης γνωμοδότησης, κατά 
περίπτωση, σύμφωνα με τις κείμενες διατάξεις. 

25. Υπογραφή συμβάσεων με όργανα και φορείς της 
Ευρωπαϊκής Ένωσης για Ευρωπαϊκά Προγράμματα. 

26. Αιτήματα για έγκριση πιστώσεων ανεξαρτήτως 
ποσού από το αποθεματικό του Γενικού Λογιστηρίου 
του Κράτους, καθώς και μεταφοράς πιστώσεων από τον 
τακτικό προϋπολογισμό του πρώην Υ.ΠΑΙΘ. σε άλλους 
φορείς εκτός του πρώην Υ.ΠΑΙ.Θ. 

27. Χορήγηση άδειας άσκησης ιδιωτικού έργου με ή 
χωρίς αμοιβή στους Γενικούς Διευθυντές του πρώην 
ΥΠΑΙΘ. 

28. Έγκριση υπηρεσιακών μεταβολών Γ ενικών Διευθυ¬ 
ντών του πρώην ΥΠΑΙΘ. 

29. Αποφάσεις κατανομής θέσεων προσωπικού ανά 
κατηγορία, κλάδο και ειδικότητα στο πρώην Υ.ΠΑΙ.Θ. 

30. Έγκριση παρεκκλίσεων για τα ελληνικά σχολεία 
του εξωτερικού και για τα ξένα σχολεία στην Ελλάδα 
από το πρόγραμμα των δημόσιων σχολείων στην Ελ¬ 
λάδα. 

Β) Αποφάσεις, πράξεις και γενικά κάθε είδους έγγρα¬ 
φα που εκδίδονται σύμφωνα με τις κείμενες διατάξεις 
και αφορούν σε θέματα των παρακάτω υπηρεσιών του 
πρώην Υ.ΠΑΙ.Θ.: 

1. Της Γενικής Διεύθυνσης Οικονομικών Υπηρεσιών, 

2. Της Γενικής Διεύθυνσης Ανθρώπινου Δυναμικού, 

3. Της Γενικής Διεύθυνσης Ανώτατης Εκπαίδευσης, 

4. Της Αυτοτελούς Διεύθυνσης Ευρωπαϊκών και Διε¬ 
θνών Θεμάτων, 

5. Της Διεύθυνσης Παιδείας Ομογενών, Διαπολιτισμι- 
κής Εκπαίδευσης και Ξένων και Μειονοτικών Σχολείων. 

6. Της Γενικής Διεύθυνσης Στρατηγικού Σχεδιασμού, 
Προγραμματισμού και Ηλεκτρονικής Διακυβέρνησης, 
εκτός της Διεύθυνσης Εξετάσεων και Πιστοποιήσεων. 

7. Της Ειδικής Υπηρεσίας Εφαρμογής Εκπαιδευτικών 
Δράσεων, 

8. Της Ειδικής Υπηρεσίας Διαχείρισης του Επιχειρησι¬ 
ακού Προγράμματος «Εκπαίδευση και Δια Βίου Μάθηση» 
του Ενιαίου Διοικητικού Τομέα Ευρωπαϊκών Πόρων. 

Για τις ανωτέρω αποφάσεις, πράξεις και έγγραφα 
δεν έχουν εφαρμογή οι κατ’ ανωτέρω όριο οικονομικοί 
περιορισμοί της παρ. Α' του άρθρου αυτού. 

Αρθρο 2 

Στον Γενικό Γραμματέα του Υπουργείου Πολιτισμού, 
Παιδείας και Θρησκευμάτων μεταβιβάζουμε το δικαίωμα 
να υπογράφει «με εντολή Αναπληρωτή Υπουργού Πο¬ 
λιτισμού, Παιδείας και Θρησκευμάτων» σε θέματα του 
πρώην ΥΠΑΙΘ που αφορούν σε: 

Αποφάσεις, πράξεις και έγγραφα που εκδίδονται σύμ¬ 
φωνα με τις κείμενες διατάξεις και αφορούν στα ακό¬ 
λουθα θέματα που περιλαμβάνονται στις αρμοδιότητες 
που ορίζονται με την αριθμ. Υ100/20.2.2015 (Β' 299) από¬ 
φαση ανάθεσης αρμοδιοτήτων, όπως τροποποιήθηκε με 
την Υ168/23.4.2015 (Β' 720) όμοια απόφαση: 

1. Ερωτήματα στο γραφείο Νομικού Συμβούλου του 
Κράτους στο ΥΠΟΠΑΙΘ. 

2. Αναπομπή υποθέσεων για επανεξέταση από τη Δι¬ 
οίκηση ή τα αρμόδια συλλογικά όργανα. 

3. Έγκριση μετακίνησης εκτός έδρας των Συντονιστών 
Εκπαίδευσης, των Επιθεωρητών Ευρωπαϊκών Σχολείων 
και των Περιφερειακών Διευθυντών Εκπαίδευσης, όπου 
απαιτείται. 

4. Χορήγηση άδειας άσκησης ιδιωτικού έργου με αμοι¬ 
βή στους Συντονιστές Εκπαίδευσης και τους Περιφε¬ 
ρειακούς Διευθυντές Εκπαίδευσης. 

Άρθρο 3 

Τελικές διατάξεις 

1. Σε περίπτωση κωλύματος ή απουσίας του Γενικού 
Γραμματέα του Υ.ΠΟ.ΠΑΙ.Θ., οι αρμοδιότητες αυτού 
ασκούνται, σύμφωνα με τις αριθμ. Υ100/20.2.2015 (Β' 
299) και Υ168/23.4.2015 (Β' 720) αποφάσεις ανάθεσης 
αρμοδιοτήτων, από τον Υπουργό Υ.ΠΟ.ΠΑΙ.Θ. ή τον Ανα¬ 
πληρωτή Υπουργό Υ.ΠΟ.ΠΑΙ.Θ. αντίστοιχα. 

2. Σε περίπτωση ελλείψεως, απουσίας ή κωλύματος 
του Προϊσταμένου της Γ ενικής Διεύθυνσης του πρώην 
Υ.ΠΑΙ.Θ. που αφορά σε υπηρεσίες αρμοδιότητας του 
Γ ενικού Γ ραμματέα Υ.ΠΟ.ΠΑΙ.Θ., τις αρμοδιότητες αυτού 
ασκεί το αμέσως υφιστάμενο όργανο ή, σε ισοβαθμία, 
το αρχαιότερο τούτων. 

3. Το αρμόδιο ανώτερο ιεραρχικά όργανο μπορεί, 
κατά την κρίση του, να ζητά από το αρμόδιο κατώτερο 
ιεραρχικά όργανο να του προσκομίσει για υπογραφή 
έγγραφα, αποφάσεις κλπ., αν αυτό επιβάλλεται από 
ειδικούς λόγους. 


4. Το αρμόδιο όργανο μπορεί, σε εξαιρετικές περι¬ 
πτώσεις, να προσκομίζει για υπογραφή στο ανώτερο 
ιεραρχικά όργανο αποφάσεις κλπ., με αιτιολογημένη 
επισημείωσή του στο έγγραφο. 

5. Οι παράγραφοι 36 και 63 του άρθρου 2 της αρ.175372/ 
Υ1/29.10.2014 (Β' 2988) καταργούνται. 

6. Στην παρ. 2 του άρθρου 2 της αρ.175372/Υ1/29.10.2014 
(Β' 2988) συμπληρώνεται η φράση «έγκρισης μελετών» 
και αναδιαμορφώνεται ως ακολούθως: «2.Αποφάσεις 
ανάθεσης έργου, μελέτης ή προμήθειας, έγκρισης με¬ 
λετών και αποφάσεις έγκρισης ή αναγνώρισης κάθε 
φύσεως δαπάνης από τον Τακτικό Προϋπολογισμό ή 
τον Προϋπολογισμό Δημοσίων Επενδύσεων για ποσά 
από 200.000,1 μέχρι 1 . 000 . 00,00 ευρώ». 

7. Στην παρ. 22 του άρθρου 3 της αρ. 175372/Υ1/29.10.2014 
(Β' 2988) συμπληρώνεται η φράση «έγκρισης μελετών» 
και αναδιαμορφώνεται ως ακολούθως: «22. Αποφάσεις 
ανάθεσης έργου, μελέτης ή προμήθειας, έγκρισης με¬ 
λετών και αποφάσεις έγκρισης ή αναγνώρισης κάθε 
φύσεως δαπάνης από τον Τακτικό Προϋπολογισμό ή 
τον Προϋπολογισμό Δημοσίων Επενδύσεων για ποσά 
μέχρι 200.000,00 ευρώ». 

8. Στο άρθρο 2 της αρ.175372/Υ1/29.10.2014 (Β' 2988) 
προστίθενται παράγραφοι 85 και 86 ως ακολούθως: 

«85. Καταβολή αποδοχών στους εκπαιδευτικούς που 
υπηρετούν σε ιδιωτικά σχολεία και βρίσκονται σε άδεια 
ανατροφής τέκνου, σε υπηρεσιακή εκπαιδευτική άδεια 
στο εσωτερικό ή μετεκπαιδεύονται σε Πανεπιστήμια 
του εξωτερικού. 

86. Έκδοση απόφασης ορισμού εκπροσώπου/ων του 
Υπουργείου ή των εποπτευομένων φορέων σε ηλε¬ 
κτρονικές υπηρεσίες του Δημόσιου Τομέα, όπου αυτή 
απαιτείται και όταν δεν προβλέπεται από την εκάστοτε 
ισχύουσα νομοθεσία». 

9. Τα ποσά που αναφέρονται στην παρούσα απόφαση 
νοούνται συμπεριλαμβανομένου του ΦΠΑ. 

10. Κατά τα λοιπά, για τις αρμοδιότητες των Προϊ¬ 
σταμένων Γ ενικών Διευθύνσεων, Διευθύνσεων, Αυτοτε¬ 
λών Διευθύνσεων, Τμημάτων και Αυτοτελών Τμημάτων, 
παραμένουν σε ισχύ οι σχετικές διατάξεις της αριθμ. 
175372/Υ1/29.10.2014 «μεταβίβαση δικαιώματος υπογρα¬ 
φής «με εντολή Υπουργού» στο Γ ενικό Γ ραμματέα, ... 
του Υπουργείου Παιδείας και Θρησκευμάτων» (Β' 2988), 
υπό τον περιορισμό των οριζομένων με την παρούσα, 
ως προς τον εντολέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2015 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ ΑΝΑΣΤΑΣΙΟΣ ΚΟΥΡΑΚΗΣ 
-♦- 

Αριθμ. Φ251/91148/Α5 (3) 

Τροποποίηση της αριθμ. Φ253/28934/Β6/2006 (ΦΕΚ 
391Β'/30.3.2006) υπουργικής απόφασης «Πρόσβαση 
των κατόχων απολυτηρίου Ενιαίου Λυκείου ή άλ¬ 
λου τύπου Λυκείου στην τριτοβάθμια εκπαίδευση». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 3 του άρθρου 2 
του ν. 2525/1997 (ΦΕΚ 188 Α'), όπως αντικαταστάθηκε 

με τις διατάξεις της παραγράφου 2 του άρθρου 1 του 
ν. 2909/2001 (ΦΕΚ 90 Α'). 

2. Τις διατάξεις της αριθμ. Φ253/28934/Β6 (ΦΕΚ 391/ 
τ.Β730.3.2006) υπουργικής απόφασης όπως τροποποι¬ 
ήθηκε και ισχύει. 

3. Τις διατάξεις του Π.δ. 114/2014 (ΦΕΚ 181/τ.Α') «Οργα¬ 
νισμός Υπουργείου Παιδείας και Θρησκευμάτων». 

4. Τις διατάξεις του Π.δ. 24/2015 (ΦΕΚ 20/τ.Α') «Σύσταση 
και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων». 

5. Την ανάγκη εναρμόνισης με τις διατάξεις του 
Π.δ. 114/2014 (ΦΕΚ 181/τ.Α') «Οργανισμός Υπουργείου 
Παιδείας και Θρησκευμάτων». 

6. Τις διατάξεις της αριθμ. Υ100/20.2.2015 απόφασης 
του Πρωθυπουργού (ΦΕΚ 299/τ.Β') «Ανάθεση αρμοδιο¬ 
τήτων στον Αναπληρωτή Υπουργό Πολιτισμού, Παιδείας 
και θρησκευμάτων Αναστάσιο Κουράκη». 

7. Τις διατάξεις της αριθμ. 15525/Α1/29.1.2015 (ΦΕΚ 205 
τ.Β') υπουργικής απόφασης «Συντομογραφία τίτλου 
Υπουργείου Πολιτισμού, Παιδείας και Θρησκευμάτων». 

8. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του Π.δ. 63/2005 (ΦΕΚ 
98Α'), κατ’ εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Τροποποιούμε την αριθμ. Φ253/28934/Β6/2006 (ΦΕΚ 
391Β730.3.2006) υπουργική απόφαση «Πρόσβαση των 
κατόχων απολυτηρίου Ενιαίου Λυκείου ή άλλου τύπου 
Λυκείου στην τριτοβάθμια εκπαίδευση» όπως τροποποι¬ 
ήθηκε και συμπληρώθηκε, ως ακολούθως: 

Άρθρο ΜΟΝΟ 

1. Όπου στις διατάξεις των άρθρων αναφέρεται η συ- 
ντομογραφία τίτλου «ΥΠΕΠΘ» αντικαθίσταται από τη 
συντομογραφία «Υ.ΠΟ.ΠΑΙ.Θ.». 

2. Όπου στις διατάξεις των άρθρων αναφέρεται η 
φράση «Υπουργός Εθνικής Παιδείας και Θρησκευμάτων» 
αντικαθίσταται από τη φράση «Υπουργός Πολιτισμού, 
Παιδείας και Θρησκευμάτων». 

3. Όπου στις διατάξεις των άρθρων αναφέρεται η 
φράση «Διεύθυνση Οργάνωσης και Διεξαγωγής Εξετά¬ 
σεων» αντικαθίσταται από τη φράση «Διεύθυνση Εξε¬ 
τάσεων και Πιστοποιήσεων». 

4. Όπου στις διατάξεις των άρθρων αναφέρεται η 
φράση «Διεύθυνση Λειτουργικής Ανάπτυξης Πληροφο¬ 
ριακών Συστημάτων» αντικαθίσταται από τη φράση 
«Διεύθυνση Ηλεκτρονικής Διακυβέρνησης». 

5. Όπου στις διατάξεις των άρθρων αναφέρεται η φρά¬ 
ση «Διεύθυνση Λειτουργικών Υποδομών Πληροφορικής 
και Νέων Τεχνολογιών» αντικαθίσταται από τη φράση 
«Διεύθυνση Ηλεκτρονικών - Δικτυακών Υποδομών». 


6. Η περίπτωση ίϋ) της παραγράφου 1 του άρθρου 11, 
αντικαθίσταται ως εξής: «Τον προϊστάμενο της Γ ενικής 
Διεύθυνσης Στρατηγικού Σχεδιασμού, Προγραμματι¬ 
σμού και Ηλεκτρονικής Διακυβέρνησης ή προϊστάμενο 
τμήματος της ίδιας Γ ενικής Διεύθυνσης του Υ.ΠΟ.ΠΑΙ.Θ 
συναφούς αντικειμένου ή άλλο υπάλληλο του Υ.ΠΟ.ΠΑΙ.Θ 
με βαθμό τουλάχιστον Δ'». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Ιουνίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 
-♦- 

Αριθμ. Αΐα/οικ.36958 (4) 

Εξαίρεση Ειδικού Συνεργάτη από την αναστολή 
άσκησης του επαγγέλματος του Ψυχολόγου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΥΓΕΙΑΣ 

Έχοντας υπόψη: 

1. Τις διατάξεις 

α) του Π.δ. 106/2014 «Οργανισμός του Υπουργείου Υγεί¬ 
ας» (ΦΕΚ 173/Α728.8.2014) όπως ισχύει. 

β) του Π.δ. 63/2005 «Κώδικας Νομοθεσίας για την 
Κυβέρνηση και τα Κυβερνητικά Όργανα» (ΦΕΚ 98/Α7 
22.4.2005), άρθρο 57 παρ. 8 και 55 και 56 αυτού. 

γ) του άρθ. 1 του Π.δ. 24/27.1.2015 «Σύσταση και μετονο¬ 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» (ΦΕΚ 20/Α727.1.2015). 

δ) του Π.δ. 25/27.1.2015 «Διορισμός Υπουργών, Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 21 /Α'/27.1.2015). 

ε) της αριθμ. ΔΙΔΥ/Φ.1.2/10010/6.4.2015 απόφασης του 
Αναπληρωτή Υπουργού Εσωτερικών και Διοικητικής 
Ανασυγκρότησης «Μεταβίβαση δικαιώματος υπογραφής 
«με εντολή Αναπληρωτή Υπουργού» στον Αναπληρωτή 
Γ ενικό Γ ραμματέα και στους Προϊσταμένους των Οργα¬ 
νικών Μονάδων των υπηρεσιών του πρώην Υπουργείου 
Διοικητικής Μεταρρύθμισης και Ηλεκτρονικής Διακυβέρ¬ 
νησης (ΥΔΜΗΔ) κατά λόγο αρμοδιότητας της υπ’ αριθμ. 
Υ95/20.02.2015 απόφασης Πρωθυπουργού (ΦΕΚ 299/Β') 
του άρθρου 1 παρ. 20 και 21 (ΦΕΚ 635/τ.Β720.4.2015). 

2. Την Α1α/11115/8.4.2015 απόφαση του Υπουργού Υγεί¬ 
ας με την οποία διορίστηκε ο Σταύρος Γρανούζης του 
Δημητρίου, Ψυχολόγος, σε θέση Ειδικού Συνεργάτη, 
στο Πολιτικό Γ ραφείο του Υπουργού Υγείας (ΦΕΚ 239/ 
ΥΌ.Δ.Δ./8.4.2015), αποφασίζουμε: 

Την εξαίρεση από την αναστολή της άσκησης του 
λειτουργήματος του Ψυχολόγου, του Σταύρου Γρανούζη 
του Δημητρίου, (ΑΔΤ: ΑΚ 0931671) από 12.2.2015, ημερο¬ 
μηνία πρόσληψης αυτού, ο οποίος προσλήφθηκε με την 
Α1α/11115/8.4.2015 απόφαση του Υπουργού Υγείας (ΦΕΚ 
239/Υ.Ο.Δ.Δ./8.4.2015) σε θέση Ειδικού Συνεργάτη στο 
Πολιτικό Γ ραφείο του Υπουργού Υγείας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 

Ο ΥΠΟΥΡΓΟΣ ΥΓΕΙΑΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Με εντολή Αναπληρωτή Υπουργού 
στον Αναπληρωτή Γ ενικό Γ ραμματέα 
Εσωτερικών και Διοικητικής Ανασυγκρότησης 

ΔΗΜΗΤΡΙΟΣ ΤΣΟΥΚΑΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1831906150008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































